### Resume

I forbindelse med frivillighedsfesten i august 2022 er der skabt et kunstværk, der hylder frivilligheden. Værket foreslås placeret ved østindgangen til DGI huset i Vejle.

### Sagsfremstilling

Kultur- og Idrætsudvalget, Folkeoplysningsudvalget og [adresse] afholdte i august 2022 en frivillighedsfest.

Som en del af frivillighedsfesten var målet også at skabe et varigt monument på frivillighed i Vejle Kommune.

Værket "Lad fællesskabet vækste"

Skulpturen symboliserer det fællesskab, de frivillige i Vejle Kommune udgør; holder hinanden i hænderne for at gøre noget for andre, gøre en forskel, skabe forandring og arbejde for den sag, de finder vigtig.

Værket er en ring af ”håndtryk”, formet af frivillige til frivillighedsfesten 27.august 2022.

Håndtrykkene er fremkommet ved, at kunstler er trykket ud mellem fingrene, støbt i bronze og sat sammen til et samlet værk.

Værket er skabt af kunstner Alvin Koch.

Placering

Kultur- og Sundhedsforvaltningen foreslår, at værket ophænges ved østindgangen til DGI huset.

Placeringen er foreslået, da mange frivillige færdes i DGI Huset - og placeringen vil således være en synlig daglig hyldest. Værket taler desuden meget fint sammen med eksisterende skulptur på forpladsen.

Forslag til placering er sket i tæt samarbejde med kunstner Alvin Koch, der kunstfaglig kan stå inde for værkets placering. DGI Huset er positiv overfor den foreslåede placering.

Værket monteres på en hvid keramisk plade og ophænges på facaden ved Spektrum.Bronzeskulpturen har 6 kraftige stifter som bliver limet fast på den keramiske plade.

Den keramiske plade kan enten limes fast på beton facaden eller værket kan fastgøres ved, at der bores huller og pladen skrues ind i betonen. Dette afklares nærmere.

I forbindelse med værket ophænges en kobberplade med information om værket og kunstneren.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | den foreslåede placering godkendes. |

### Beslutning

Godkendt.

Palle Poulsen var fraværende.